trgovina

Distributivna trgovina kao drugi najveći poslodavac zauzima ima važnu ulogu u gospodarstvu Republike Hrvatske. U trgovini, prema kriteriju udjela u ukupnom broju registriranih pravnih osoba, posluje 20,3 % gospodarskih subjekata te je zaposleno oko 16,2 % u ukupnom broju zaposlenih.

Udio poduzetnika u djelatnosti trgovine u ukupnom broju poduzetnika u 2014. godini

GRAFIKON

Izvor: DZS – Statistički ljetopis RH 2015.; Obrada: Sektor za trgovinu HGK

Udio zaposlenih u DJELATNOSTI trgovinE U ukupnom gospodarstvu 2016. godini

Izvor: DZS – Priopćenje – Zaposleni prema djelatnostima u 2016.; Obrada: Sektor za trgovinu HGK

BROJ ZAPOSLENIH U TRGOVINI U PRAVNIM OSOBAMA PREMA DJELATNOSTIMA

Izvor: DZS – Broj i struktura zaposlenih u pravnim osobama prema NKD –u 2017. u 2016. g.; Obrada: Sektor za trgovinu HGK

U pravnim je osobama u djelatnosti trgovine, prema NKD-u G, u 2016. godini bilo ukupno 190.631 zaposlenih. Od ukupnog broja zaposlenih u djelatnosti trgovine, najviše je bilo zaposlenih u trgovini na malo, osim trgovine motornim vozilima i motociklima (G47), i to 110.548 zaposlenih, odnosno 9,4 % svih zaposlenih u Hrvatskoj. Drugi je najveći poslodavac u djelatnosti trgovine, trgovina na veliko, osim trgovine motornim vozilima i motociklima (G46) koja je zapošljavala 65.459 zaposlenih, odnosno 5,6 % svih zaposlenih u Hrvatskoj. Trgovina na veliko i na malo motornim vozilima i motociklima, popravak motornih vozila i motocikala (G45) zapošljavala je 14.624 osobe, odnosno 1,2 % svih zaposlenih u Hrvatskoj.

Od kolovoza 2014. godine, promet u trgovini na malo kontinuirano raste, čemu je doprinijelo i poboljšanje potrošačkog optimizma, a na što je djelomično utjecalo i realno povećanje neto plaća koje je ostvareno 2015. godine te nova porezna reforma (početak primjene siječanj 2017. godine)

**U 2016. godini realan promet u trgovini na malo je prema kalendarski prilagođenim podacima, u prosjeku bio oko 4% veći u odnosu na 2015. godinu (kada je rast iznosio 2,4 %).**

U skladu s europskom i svjetskom praksom, i hrvatska trgovina nastoji što učinkovitije i uspješnije odgovoriti na želje i potrebe kupaca kao što je to slučaj i u ostalim državama članicama EU. Domaća trgovina prati sve trendove, o čemu svjedoči gradnja suvremene trgovačke mreže koja asortimanom, kvalitetom ponude i razinom usluga te cijenama, može ravnopravno sudjelovati u tržišnoj utakmici s obzirom na činjenicu da je trgovina danas izložena velikoj konkurenciji.

Nacionalna klasifikacija djelatnosti – područje G

**G** – Trgovina na veliko i na malo, popravak motornih vozila i motocikala

**G 45** – Trgovina na veliko i na malo motornim vozilima i motociklima; popravak motornih vozila i motocikala

**G 46** – Trgovina na veliko, osim trgovine motornim vozilima i motociklima

**G 47** – Trgovina na malo, osim trgovine motornim vozilima i motociklima